**№\_\_\_\_\_\_**

**ПУДРАТ ШАРТНОМАСИ (КОНТРАКТ)**

Урганч шахри 20\_\_\_\_ йил \_\_\_\_\_\_\_\_\_\_\_\_\_\_\_\_

Кейинги ўринларда «Буюртмачи» деб юритиладиган **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** номидан Низом асосида иш кўрувчи директор **\_\_\_\_\_\_\_\_\_\_\_\_\_\_\_\_** бир томондан ва кейинги ўринларда «Пудратчи» деб юритиладиган **«\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_»** номидан иш кўрувчи **\_\_\_\_\_\_\_\_\_\_\_\_\_\_\_\_\_\_\_** иккинчи томондан **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_объектини фойдаланишга топширишга доир мазкур пудрат шартномасини туздилар.

**I. ТАЪРИФЛАР.**

1.1. Мазкур шартномада қуйидаги таърифлар қўлланилади:

- **ижро хужжатлари** – натурада бажарилган ишлар ёки ишларни бажариш учун масъул булган шахслар томонидан уларга киритилган ўзгаришларнинг ушбу ишчи чизмаларга мувофиклиги тўғрисидаги ёзувлар билан биргаликда объект қурилишига ишчи чизмалар туркуми, сертификатлар, техник паспортлар ва ўрнатилган асбоб-ускуналарнинг сифатини ва ишларини бажаришда қўлланиладиган материаллар, конструкциялар ва деталларнинг сифатини тасдиқловчи бошқа хужжатлар, беркитиладиган ишлар тасдиқланганлиги тўгрисидаги далолатномалар, айрим масъулиятли конструкциялар оралиқ даврда қабул қилиниши тўғрисидаги далолатномалар, монтаж қилинган асбоб-ускуналарнинг якка тартибдаги синови тўғрисидаги далолатномалар, ишларни бажариш дафтарлари хамда қурилиш нормалари ва қоидаларида назарда тутилган бошқа хужжатлар;

**- қурилиш майдони** – мазкур шартнома (контракт) доирасида барча ишларни бажариш даврида далолатнома бўйича «Буюртмачи» томонидан «Пудратчи»га берилган ер участкаси объектнинг қурилиш майдони чегараси ажратиб қуйилади ёки бош режага мувофиқ белгиланадиган бошқа белгилар билан белгилаб қўйилади;

- **вақтинчалик иншоотлар** – «Пудратчи» томонидан қурилиш майдонида ўрнатиладиган ва ишларни бажариш учун зарур бўлган ҳар қандай типдаги вақтинчалик бинолар ва иншоотлар;

- **беркитиладиган ишлар** – сифати ва аниқлигини кейинги ишлар бажарилгандан кейин аниқлаш мумкин бўлмаган кейинчалик бажариладиган ишлар ва конструкциялар билан беркитиладиган ишлар;

**- шартнома нархини бўлиб чиқиш** – ишларнинг хар бир босқичи ва ёки турлари қийматини аниқ белгиланган холда шартнома бўйича объектнинг умумий қийматини босқичларга тақсимлаш.

**II. ШАРТНОМА МАВЗУСИ.**

2.1. «Пудратчи» мазкур шартнома шартларига \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** объектини кўзда тутилган лойиха бўйича қурилиш–монтаж ва таъмирлаш ишларини бажариб, жихозларни ўрнатиб, фойдаланишга янгидан қуриш мажбуриятини олади, «Буюртмачи» эса «Пудратчи»га жихозларни ўрнатиш, ишларини бажариш учун зарур шароитлар яратиш, уларни қабул қилиш ва тўловларни амалга ошириш мажбуриятини олади.

**III. ШАРТНОМА Бc УЙИЧА ИШЛАР ҚИЙМАТИ.**

3.1. Мазкур шартнома буйича Пудратчи томонидан бажариладиган, танлов савдоси (тендер) натижасида аниқланган ва тендер комиссиясининг қарори (**20\_\_\_\_ йил “\_\_\_\_” \_\_\_\_\_\_\_\_\_\_\_\_ №\_\_\_\_\_\_\_\_\_\_\_\_\_\_\_\_\_\_\_\_\_\_\_\_**) билан тасдиқланган ишлар нархи ККС билан жорий нархларда **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** сўмни ташкил этади.

3.2. Ишлар қиймати узил-кесил хисобланади ва кейиинчалик қайта кўриб чиқилиши мумкин эмас, қуйидаги холлар бундан мустасно:

- ишлар қийматини кўпайтиришга енгиб бўлмайдиган куч (форс мажор) холатлари сабаб бўлганда;

- ишлар хажми «Буюртмачи» томонидан ўзгартирилганда;

- объектнинг қурилиши бир йилдан ортиқга ўзгартирилганда.

3.3. Қурилиш муддати бир йилдан ортиқ бўлганда иккинчи йилга ва кейинги йилларга шартномавий нархларни аниқлаштириш қонун хужжатларида белгиланган тартибда амалга оширилади.

3.4. «Пудратчи»нинг айби билан объект муддатида топширилмай иккинчи йилга ўтганда шартнома қиймати қайта кўрилмайди.

3.5. Тегишли асослар мавжуд бўлганда, санаб ўтилган ўзгаришлар «Буюртмачи» билан «Пудратчи» ўртасидаги шартномага қўшимча битим билан расмийлаштирилади.

**IV. «ПУДРАТЧИ»НИНГ МАЖБУРИЯТЛАРИ.**

4.1. Мазкур шартнома буйича «Пудратчи» мазкур шартноманинг II-булимида назарда тутилган ишларни бажариш учун:

- барча ишларни мазкур шартномада хамда унга 2-иловага мувофик ишларни бажариш жадвалида назарда тутилган хажмда ва муддатларда ўзининг кучлари ёки жалб қилинган кучлар билан бажариш хамда ишни «Буюртмачи»га мазкур шартнома шартларига мувофиқ топшириш;

- объектни фойдаланишга қуриш учун етарли миқдордаги, танлов савдоларида белгиланган асбоб-ускуналар билан таъминлайди;

- объектни фойдаланишга қуриш учун ўрнатилган асбоб-ускуналарни текширувдан (синовдан) ўтказиш, созлаш (пусконаладка) ишларини амалга оширади;

- қурилиш таваккалчиликларини сугурта қилиш ва сугурта полисини қурилиш ишларини молиялаштиришни очиш учун «Буюртмачи»га тақдим қилиш;

- қурилиш майдони қўриқланишини таъминлаш;

- «Давархитектқурилиш назорат» инспекциянинг объектни қуришга доир рухсатномасини олиш;

- ташкилот рахбари ва бухгалтерии, юридик, хисоб-ракамлари, почта манзиллари хамда телефон рақамлари ўзгарган тақдирда «Буюртмачи»га бу хақда 3 кун муддатда ёзма ахборот бериш.

4.2. «Пудратчи» мавжудлигини кафолатлаган 20%га тенг бўлган айланма маблағини бюджет танқислиги сабабли аванс тулови ёки жорий молиялаштиришлар 30 кунгача кечикганда мазкур шартномада кўзда тутилган объект харажатлари учун унумли ишлатиш мажбуриятини олади.

4.3. «Пудратчи» объектни ШНК3.01.04-04 меъёрий хужжати буйича «Қурилиши тугалланган объектларни фойдаланишга қабул қилиш» меъёрий хужжати талаблари асосида «Буюртмачи»га топширади.

4.4. «Пудратчи» объектни фойдаланишга қуриш учун тақдим қилганда «Ишчи комиссиясининг далолатномаси», ишлар бажарилганлигини исботловчи хужжатлар (исполнительная документация) «Давлат қабул комиссиясининг далолатномаси» билан бирга ўзи тузган «Бажарилган ишлар қиймати тўғрисидаги маълумотнома ҳисоб варақ-фактура» ни «Буюртмачи»га топширади.

4.5. «Пудратчи» мазкур шартнома бўйича барча ишларни ўз кучи билан ва «Субпудратчи»лар томонидан зарур тарзда бажарилиши хамда объектнинг фойдаланишга қуриш учун «Буюртмачи» олдида тўлиқ мулкий жавоб беради.

4.6. «Пудратчи» «Буюртмачи» хамкорлигида Ўзбекистон Республикаси Вазирлар Махкамасининг 2004 йил 26 октябрдаги 502-сонли қарорига биноан ушбу объектнинг мухандислик тармоқлари ва иншоотларини хизмат кўрсатувчи ташкилотлар балансига белгиланган тартибда топширади.

**V. «БУЮРТМАЧИ»НИНГ МАЖБУРИЯТЛАРИ.**

5.1. Мазкур шартномани бажариш учун «Буюртмачи»:

- мазкур шартномага мувофиқ ишларни бажариш учун яроқли булган қурилиш майдонини объект қурилиши ва қурилиш тугаллангунгача булган даврга далолатнома бўйича «Пудратчи»га бериш;

- ишлар бажарилиши устидан доимий архитектура-қурилиш назоратини ва мазкур шартномада қайд этилган «Пудратчи» томонидан кабул килинган мажбуриятлар ва бошка функцияларга риоя этилишини назорат килиш, «Пудратчи»дан тугалланган ишларни кабул килиб олишни таъминлаш;

- «Пудратчи»нинг барча мурожаатларини 10 (ун) кун муддатда кўриб чикиш ва қарор қабул қилиш;

- молиялаштириш жадвалига биноан «Пудратчи»га 1-иловага мувофиқ аванс бериш ва жорий молиялаштиришни бажарилган ишларга мутоносиб тақдим қилинган хужжатларга асосан амалга ошириш учун молия органларига заявка-буюртманома бериш;

- «Пудратчи»га ишларни қабул қилиш учун зарур булган ижро хужжатлари рўйҳатини тақдим этиш;

- мазкур шартномада назарда тутилган мажбуриятларни тўлиқ хажмда бажариш мажбуриятларини олади;

- «Пудратчи»га лойиха-смета хужжатларини бериш;

- объектнинг баландлик нукталарини, бўлиш ўкларини (координатная разбивка) белгилаб бериш;

- ишчи комиссияси томонидан аниқланган камчилик ва нуксонларнинг бартараф қилинишини назорат қилиш;

- белгиланган қонун қоидалар бўйича молиялаштиришни очиш;

- «Пудратчи» томонидан кафолатланган муддат вақтида топширилган объектни назорат қилиб бориш;

- кафолатланган муддат тугагандан кейин фойдаланувчи ташкилотнинг «Пудратчи»га эътирози йуқлиги тўғрисидаги маълумотномани «Пудратчи» тақдим килгандан кейин якуний 5% кафолат суммани тўлашни амалга ошириш учун молия органига заявка бериш;

5.2. «Буюртмачи» мазкур пудрат шартномаси тузилгандан кейин аниқликлар киритилган манзилли дастурни ишлаб чиқади ва белгиланган тартибда тасдиқлатади .

5.3. «Буюртмачи» манзилли дастурни тасдиқлатгандан кейин «Пудратчи» билан қурилиш титул рўйҳатини тузади.

5.4. «Пудратчи» қурилиш таваккалчилик суғурта полисини ва «Давлатархитектқурилиш» назорат инспекциясининг қурилиш-монтаж ишларини бажариш учун бериладиган «Рухсатномасини» тақдим қилгандан кейин молиялаштиришни очади.

5.5. «Буюртмачи» мазкур шартномада кўзда тутилган ўз мажбуриятларини бажармаса ёки етарли тарзда бажармаса «Пудратчи» олдида тўлиқ мулкий жавоб беради.

**VI. ИШЛАРНИ БАЖАРИШ ОБЪЕКТНИ ФОЙДАЛАНИШГА ТОПШИРИШ МУДДАТЛАРИ.**

6.1 «Пудратчи» мазкур шартномада белгиланган пудрат ишларини бажаришга шартнома имзоланган кундан бошлаб киришади.

6.2. Курилишнинг давом этиш вакти ишлар бошланган Газначилик руйхатидан утган кундан эътиборан **\_\_\_\_\_ кал.кунни** ташкил этади.

6.3. Мазкур шартнома бўйича ишлар, ишларни бажариш жадвалига мувофиқ амалга оширилади.

6.4. Мазкур шартноманинг муддати 2020 йил 31 декабргача.

**VII. ТЎЛОВЛАР ВА ХИСОБ–КИТОБЛАР.**

7.1. Шартномада миллий валюта - «сўмда» ўзаро ҳисоб-китоб қилиниши белгиланади.

7.2. «Буюртмачи» мазкур шартнома бўйича объектга бюджетдан мақсадли аванс беради, молия органи молиялаштириш жадвали бўйича тўғридан-тўғри «Пудратчи»нинг ҳисоб рақамига ишлар умумий қийматининг \_\_\_\_\_\_ фоиз микдорида **\_\_\_\_\_\_\_\_\_\_\_\_\_\_\_\_\_\_\_\_\_\_** сўмни утказади.

7.3. «Буюртмачи»га жорий молиялаштириш ва якуний ҳисоб-китоб учун, бажарилган ишларнинг миқдори, сифати ва харажатлари текширувидан сўнг «Пудратчи» томонидан тузиладиган ва «Буюртмачи» томонидан қабул қилиб имзо чекиладиган «Бажарилган ишлар қиймати тўғрисидаги маълумотнома ҳисоб-варақ фактура» асос бўлади.

**VIII. ИШЛАРНИ БАЖАРИШ.**

8.1. «Буюртмачи» қурилиш майдонида ўз вакилини–техник аудиторни тайинлайди, у «Буюртмачи»нинг номидан бажарилаётган ишлар сифати устидан техник назоратни амалга оширади, шунингдек «Пудратчи» томонидан фойдаланиладиган материаллар ва асбоб-ускуналарнинг шартнома шартларига ва иш хужжатларига мувофиқлигини текширади.

8.2. Техник аудитор ишлар бажарилишининг ва шартноманинг бутун даври мобайнида ишларнинг барча турлари билан тўсиқсиз танишиш ҳуқуқига эгадир.

8.3. «Пудратчи» техник аудиторни ишлаш учун жой билан таъминлайди. Техник аудитор «Пудратчи» томонидан ўтказиладиган қурилиш майдонида ишларни амалга ошириш чоғида пайдо бўлувчи масалаларни хал қилиш бўйича йигилишларда мунтазам равишда қатнашади.

8.4. «Пудратчи» ишларни бажариш лойихасига ва мазкур шартноманинг VI-бўлимида кўрсатилган муддатлар билан мувофиқлаштирилган ўз режаси ва иш жадвалига биноан объектда ишларни бажаришни мустақил равишда ташкил этади.

8.5 «Пудратчи» объектда ишларни олиб бориш тартибини Давлат архитектура-қурилиш назорати органлари билан келишади ва унга риоя этилиши учун қонун хужжатларида белгиланган тартибда жавоб беради.

8.6. Қурилиш майдонида умумий тартибни техника хавфсизлигини, ишчиларни маҳсус санитар нормалар бўйича кийим кечаклар билан таъминлаш «Пудратчи»нинг вазифаси ҳисобланади.

8.7. «Буюртмачи» қурилиш майдонини бериш тўғрисидаги далолатнома билан бир вактда «Пудратчи»га ортиқча тўпроқ ва қурилиш ахлатини жойлаштириш ва етишмаётган тўпроқни қазиб олиш учун жой ажратиш тўғрисидаги хужжатларни беради.

8.8. «Буюртмачи» қурилиш майдонини бериш тўғрисидаги далолатнома имзолангандан кейин қурилиш майдонини белгилаш бўйича ишларни бажариш ва объектни привязка қилиш учун «Пудратчи»га геодезия нуқталари, уларнинг координатлари ва баландлик белгиларини тақдим этади.

8.9. «Пудратчи» геодезия нуқталарига, линиялар ва даражаларга нисбатан объектнинг тўғри ва зарур тарзда белгиланиши, шунингдек баландлик белгилари ва бўлиш ўқларининг мувофиқлиги тўғри жойлашганлиги учун жавоб беради. Агар ишларни бажариш жараёнида амалга оширилган бўлиш ва геодезия ишларида хатолар аниқланса, «Пудратчи» «Буюртмачи» билан келишган ҳолда тегишли тузатишларни ўз ҳисобидан киритади.

8.10. «Пудратчи» геодезия бўлиш ишларида ўрнатиладиган координаталар ва баландликлар, геодезия белгиларининг жойлашиши схемалари ва жадвалларини сақлайди, ишларни бажариш даврида ва улар тугаллангандан кейин уларни далолатнома бўйича «Буюртмачи»га беради.

8.11. Қурилиш майдонида ишларни бажариш даврида коммуникацияларни вақтинча улашни ва улаш нуқталарида янгидан қурилган коммуникацияларни улашни «Пудратчи» амалга оширади.

8.12. Алохида масъулиятли конструкциялар ва беркитиладиган ишлар тайёр бўлишига қараб уларни қабул қилиш бошланишидан 2 кун олдин «Пудратчи» «Буюртмачи»ни ва «Давархитектқурилиш назорат» инспекциясини ёзма равишда хабардор қилади.

8.13. Қабул қилинадиган конструкциялар ва ишларнинг тайёрлиги «Буюртмачи» ва «Пудратчи» томонидан масъул конструкцияларни оралиқ қабул қилиш далолатномалари хамда уларнинг «Давархитектқурилиш назорат» инспекцияси билан келишилган шартларида беркитиладиган ишлар текшируви далолатномалар билан тасдиқланади.

8.14. «Пудратчи» «Буюртмачи»нинг ишларни бажариш дафтарига киритилган ёзма рухсатномасидан кейингина кейинги ишларни бажаришга киришади.

8.15. Агар беркитиладиган ишлар «Буюртмачи»нинг тасдиғисиз бажарилган бўлса ёки у бу хакда ҳабардор қилинмаган бўлса ёки кечикиб ҳабардор қилинган бўлса, у ҳолда унинг талаби бўйича «Пудратчи» ва «Буюртмачи»нинг кўрсатмасига мувофиқ беркитиладиган ишларнинг исталган қисмини ўз ҳисобидан очишга, сўнгра эса уни тиклашга мажбурдир.

8.16. Агар «Буюртмачи», «Пудратчи» ва (ёки) унинг «Субпудратчи»лари томонидан ишларнинг сифатсиз бажарилганлигини аниқласа, у ҳолда «Пудратчи» ўз кучлари билан ва қурилиш қийматини кўпайтирмасдан ушбу ишларнинг уларни зарур сифатини таъминлаш учун келишилган муддатда ишларни қайта бажаришга мажбурдир.

Агар «Пудратчи» сифатсиз бажарилган ишларни келишилган муддатларда тузата олмаса, «Пудратчи» уларни тузатишнинг кечикиши оқибатида етказилган зарарларни «Буюртмачи»га тўлайди.

8.17. Ишлар бошланган пайтдан бошлаб улар тугаллангунгача «Пудратчи» ишларни бажариш дафтарини юритади. Дафтарда бутун ишларни бориши, «Буюртмачи» ва «Пудратчи»нинг ўзаро муносабатларида ахамиятга эга бўлган холлар ва холатлар (ишларни бошланиши ва тамом бўлиши санаси, материаллар, асбоб-ускуналар берилиши, хизматлар кўрсатилиши санаси, ишларни қабул қилиб олиниши, ўтказилган синовлар, материаллар ўз вақтида етказиб берилмаслиги билан боглик тўхтаб қолишлар, қурилиш техникасининг ишдан чиқиши тўғрисидаги маълумотлар, шунингдек қурилишни тугаллашнинг узил-кесил муддатига таъсир қилиши мумкин бўлган барча маълумотлар) акс эттирилади.

Агар «Буюртмачи» ишларнинг бориши ва сифатидан ёки «Пудратчи»нинг қайдларидан қониқмаса, у ҳолда ишларни бажариш дафтарида ўз фикрини баён қилади.

8.18. «Пудратчи» дафтарда «Буюртмачи» томонидан асосли равишда кўрсатилган камчиликларни 3 кун муддатда бартараф этиш чора-тадбирларини кўриш мажбуриятини ўз зиммасига олади.

**IX. ИШЛАРНИ КУРИКЛАШ.**

9.1. «Пудратчи» ишлар бошланишидан қурилиш тугаллангунгача ва қурилиш тугалланган объект «Буюртмачи» томонидан қабул қилиб олингунга қадар четлари тўсилган қурилиш майдони худудида материаллар, қурилиш техникаси ва бошка мол-мулк зарур даражада қўриқланишини таъминлайди.

9.2. Тикланган бинолар ва иморатлар, шунингдек материаллар, асбоб-ускуналар ва бошка мол-мулк объект қабул қилиб олингандан кейин сақланиши учун «Фойдаланувчи ташкилот» жавоб беради.

9.3 «Пудратчи» объект «Буюртмачи»га топширилгунга қадар мазкур шартнома бўйича объектга мулк ҳуқуқини ўзида сақлайди.

9.4. Объект «Буюртмачи»га топширилгунга қадар объектнинг тасодифий йўқ қилинииш ва шикастланиш хавфи «Пудратчи» зиммасида бўлади.

**X. ЕНГИБ БЎЛМАЙДИГАН КУЧ (ФОРС МАЖОР) ХОЛАТЛАРИ.**

10.1. Агар ушбу шартнома бўйича мажбуриятлар қисман ёки тўлиқ бажарилмаслиги табиат ходисалари ва бошқа енгиб бўлмайдиган куч холатлари натижасида келиб чиқиб ва агар бу холатлар мазкур шартноманинг бажарилишига бевосита таъсир этса, томонлар шартнома шартларини қисман ёки тўлиқ бажармаслик учун жавобгарликдан озод этиладилар.

Мазкур шартнома бўйича мажбуриятларни бажариш муддати енгиб бўлмайдиган куч холатлари амал қилган, шунингдек ушбу холатлар юзага келтирган вақтга мутаносиб равишда узайтирилади.

10.2. Агар енгиб бўлмайдиган куч холатлари ёки уларнинг оқибатлари бир ойдан кўп вақтга чўзилса, у ҳолда «Пудратчи» ва «Буюртмачи» ишларни давом эттириш ёки уларни консервация қилиш учун қандай чоралар кўрилишини мухокама қиладилар.

10.3. Агар томонлар икки ой ичида келиша олмасалар, у ҳолда томонларнинг хар бири шартнома бекор қилинишини талаб қилишга хақлидир.

**XI. ҚУРИЛИШИ ТУГАЛЛАНГАН ОБЪЕКТНИ ТОПШИРИШ–ҚАБУЛ ҚИЛИБ ОЛИШ.**

11.1. Қурилиши тугалланган объектни қабул қилиб олиш «ШНК 3.01.04-04» меъёрий хужжатида белгиланган тартибга мувофиқ мазкур шартномада назарда тутилган барча мажбуриятлар томонлар тарафидан бажарилгандан кейин амалга оширилади.

11.2. Объект фойдаланишга тайёрлиги тўғрисида «Пудратчи»нинг ёзма билдиришномаси «Буюртмачи» томонидан олинган кундан бошлаб 5 кун мобайнида кўриб чиқилади.

11.3. «Пудратчи» қурилиши тугалланган объектнинг, қабул қилиб олиш жараёни бошланишидан 5 кун олдин мазкур шартноманинг V-бўлимига мувофиқ «Буюртмачи» томонидан белгиланган таркибда икки нусхада ижро хужжатларини беради. «Пудратчи» ва «Буюртмачи»га ушбу хужжатлар тўплами амалда бажарилган ишларга тўлиқ мос келишини ёзма равишда тасдиқлаши керак.

11.4. «Пудратчи» қурилиши тугалланган объектни, икки нусхада барча ишчи хужжатларини (исполнительная документация) «Ишчи қабул комиссиясига» тақдим қилади.

11.5. «Пудратчи» қурилиши тугалланган объектнинг «Ишчи қабул комиссияси» далолатномасини, ишчи хужжатларини (исполнительная документация) 2 нусхада, инженерлик коммуникацияларнинг фойдаланувчи ташкилотлар балансига топширилганлиги тўғрисидаги далолатномаларни, ишчи қабул комиссиясининг» аниқланган камчилик ва нуксонлар тўғрисидаги далолатномасини ва уларнинг бартараф қилинганлиги тўғрисидаги далолатномани «Давлат қабул комиссияси»га тақдим қилиш учун «Буюртмачи»га тақдим қилади.

11.6. Қабул қилиб олинган пайтдан бошлаб объект «Буюртмачи»нинг мулкига айланади.

**XII. КАФОЛАТЛАР.**

12.1. «Пудратчи»:

- барча ишларни тўлиқ хажмда ва мазкур шартнома шартларида белгиланган муддатларда бажарилишини;

- лойиха хужжатларига хамда қурилиш меъёрлари, қоидалари ва техник шартларига мувофиқ барча ишларни бажариш сифатини;

- ўзи томонидан қурилиш учун қўлланиладиган қурилиш материаллари, асбоб-ускуналар ва бутловчи буюмлар, конструкция ва тизимлар сифатини, уларнинг лойиха хужжатларида кўрсатилган сертификацияларга, давлат стандартларига хамда техник шартларга мувофиқлигини;

- ишларни қабул қилиш ва объектдан фойдаланишнинг кафолатли даврида аниқланган камчиликлар ва нуксонларни ўз вақтида бартараф қилишни;

- объектдан фойдаланилганда мухандислик тизимлари ва ускуналарнинг фойдаланиш қоидаларига мувофиқлигини кафолатлайди.

12.2. Объект ва унга кирадиган мухандислик тизимлари, асбоб-ускуналар, материаллардан фойдаланиш ва ишларнинг кафолатли муддати томонлар қурилиши тугалланган объектни қабул қилиб олиш тўғрисидаги далолатномани имзолаган кундан бошлаб камида 12 ой этиб белгиланади. Объектнинг кафолатли муддати камида 12 ой этиб белгиланади.

12.3. Агар объектдан фойдаланишнинг кафолатли даврида аниқланиб, улар бартараф этилгунга қадар фойдаланишни давом эттириш имконини бермайдиган нуқсонлар аниқланса, у холда кафолат муддати нуқсонларни бартараф этиш даврига узайтирилади. Нуқсонлар «Пудратчи» томонидан унинг ўз ҳисобидан бартараф этилади.

Мавжуд нуқсонлар уларни бартараф этиш муддатлари «Пудратчи» ва «Буюртмачи»нинг икки томонлама далолатномасида қайд этилади.

Агар «Пудратчи» бажарилган ишлардаги нуқсонлар ва чала ишларни, шу жумладан ускуналарнинг камчиликларини далолатномада кўрсатилган муддат ичида бартараф этмаса, у холда «Буюртмачи» мазкур шартноманинг VII-бўлимида назарда тутилган кафолат суммасини «Пудратчи»дан ушлаб қолиш ҳуқуқига эга.

12.4. «Пудратчи» нуксонлар ва чала ишлар кўрсатилган далолатномани тузишдан ёки имзолашдан бош тортган тақдирда, уларни текшириб чиқиш «Давархитектқурилиш назорат» органлари томонидан амалга оширилади.

**ХIII. ШАРТНОМАНИ БЕКОР ҚИЛИШ.**

13.1. «Буюртмачи» қуйидаги холларда шартномани бекор қилишга хақлидир:

- шартнома кучга киргандан кейин қурилишнинг бошланиши «Буюртмачи»га боғлиқ бўлмаган сабабларга кўра «Пудратчи» томонидан бир ойдан кўп вақтга кечиктирилганда;

- ишларни тугатиш мазкур шартномада белгиланган муддатда «Пудратчи»нинг айби билан бир ойдан ортиқ муддатга кўпайган ҳолда, «Пудратчи» томонидан ишларни бажариш жадвалига риоя этилмаганда;

- «Пудратчи» томонидан шартнома шартлари қурилиш меъёрлари ва қоидаларида назарда тутилган ишларнинг сифати пасайишига олиб келадиган даражада бузилганда;

- қонун хужжатларига мувофиқ бошқа асослар бўйича шартноманинг бекор қилиш ҳуқуқига эга.

13.2. «Пудратчи» қуйидаги холларда шартномани бир томонлама ўз ташаббуси билан бекор қилишга хақлидир:

- ишларнинг бажарилиши «Пудратчи»га боғлиқ бўлмаган сабабларга кўра «Буюртмачи» томонидан бир ойдан ортиқ муддатга тухтатиб қуйилганда;

- «Буюртмачи» томонидан молиялаштириш шартлари умуман бажарилмаганда;

- қонун хужжатларига мувофиқ бошқа асослар бўйича шартноманинг бекор қилинишини талаб қилиш ҳуқуқига эга.

13.3. Мазкур шартноманинг ХIII-бўлимидаги холлар мавжуд бўлса шартномани бекор қилишни қарор қилган томон иккинчи томонни ёзма равишда огохлантиради.

13.4. «Буюртмачи» ёки «Пудратчи»нинг қарорига кўра шартнома бекор қилинганда, тугалланмаган қурилиш ўн беш кун муддатда «Буюртмачи»га берилади, бажарилган ишлар қиймати ва амалга оширилган тўловлар ўзаро ҳисоб-китоб қилинади.

13.5. Шартнома бекор қилинган тақдирда айбдор томон иккинчи томонга етказилган зарарни, шу жумладан бой берилган фойдани қоплайди.

13.6. Шартноманинг бир томонлама бекор қилинишига йўл қўйилмайди, қонун хужжатларида ёки мазкур шартномада назарда тутилган холлар бундан мустасно.

**ХIV. ТОМОНЛАРНИНГ МУЛКИЙ ЖАВОБГАРЛИГИ.**

14.1. Томонлардан бири шартнома мажбуриятларини бажармаган ёки зарур даражада бажармаган тақдирда айбдор томон Ўзбекистон Республикаси Фукаролик кодексида, Ўзбекистон Республикаси «Хўжалик юритувчи субъектлар фаолиятининг шартномавий-ҳуқуқий базаси тўғрисида»ги Қонунида, Ўзбекистон Республикаси Президентининг 2017 йил 21 апрел кунги ПҚ 2916-сонли билан, бошқа қонун хужжатларида хамда мазкур шартномада назарда тутилган тартибда жавобгарликка тортилади ва иккинчи томонга етказилган зарарларни қоплайди.

14.2. Мазкур шартномага тегишли иловаларда кўрсатилган ўз мажбуриятларига риоя қилмаганлиги, ўз вақтида молиялаштирмаганлиги ва шартномада белгиланган бошқа мажбуриятларни бузганлиги учун «Буюртмачи» «Пудратчи»га кечиктирилган ҳар бир кун учун мажбуриятларнинг бажарилмаган қисмининг 0,4 фоизи микдорида пеня тўлайди, бунда пенянинг умумий суммаси бажарилмаган ишлар ёки кўрсатилмаган хизматлар қийматининг 50 фоизидан ошмаслиги лозим.

Пеня тўланиши «Буюртмачи»ни шартнома шартлари бузилиши туфайли етказилган зарарни қоплашдан озод қилмайди.

14.3. Шартномага мувофиқ бажарилган ишлар хажмини тасдиқлашдан асоссиз равишда бош тортганлиги учун «Буюртмачи» «Пудратчи»га ўзи тасдиқлашни рад этган ёки бош тортган сумманинг 5 фоизи микдорида жарима тўлайди.

14.4. «Пудратчи» объектни ўз вақтида ишга тушириш бўйича ўз мажбуриятларини бузганлиги учун «Буюртмачи»га муддати ўтказиб юборилган ҳар бир кун учун мажбуриятларнинг бажарилмаган қисмининг 0,5 фоизи микдорида пеня тўлайди, бирок бунда пенянинг умумий суммаси бажарилмаган ишлар қийматининг 50 фоизидан ошмаслиги лозим.

«Буюртмачи» томонидан топилган нуқсонлар ва камчиликлар ўз вақтида бартараф этилмагани учун «Пудратчи» «Буюртмачи»га муддати ўтказиб юборилган ҳар бир кун учун сифатсиз бажарилган ишлар қийматининг 0,5 фоизи микдорида пеня тўлайди, бунда пенянинг умумий суммаси сифатсиз бажарилган ишлар қийматининг 30 фоизидан ошмаслиги керак.

Пеня тўлаш «Пудратчи»ни ишларни бажаришнинг ёки хизматлар кўрсатишнинг кечикиши туфайли етказилган зарарларни қоплашдан озод қилмайди.

14.5. Агар бажарилган ишлар сифати белгиланган стандартларга, қурилиш меъёрлари ва қоидаларига, иш хужжатларига мувофиқ бўлмаса, у ҳолда «Буюртмачи» «Давархитектқурилиш назорат» инспекциясининг хулосаси асосида объектни қабул қилиш ва унинг учун хак тўлашдан бош тортиши, шунингдек «Пудратчи»дан сифати зарур даражада бўлмаган ишлар қийматининг 15 фоизи микдорида жарима ундириш ҳуқуқига эга.

14.6. Шартнома бўйича мажбуриятлар бажарилмаганлиги учун мазкур моддада назарда тутилган жазолардан ташкари шартномани бузган томон иккинчи томонга бошқа томон тарафидан қилган ҳаражатларда, мол-мулкни йўқотилиши ёки шикастланишида, шу жумладан бой берилган фойдада ифодаланадиган фойда билан қопланмаган зарарларни қоплайди.

14.7. Муддат ўтказиб юборилганлиги ёки мажбуриятларнинг бошқача тарзда зарур даражада бажарилмаганлиги учун пеня томонларни ушбу мажбуриятларни бажаришдан озод қилмайди.

**ХV. НИЗОЛАРНИ ХАЛ ЭТИШ ТАРТИБИ.**

15.1. Шартномани бажаришда ва бекор қилишда шунингдек етказилган зарарларни қоплашда пайдо бўладиган барча низоли масалаларни томонлар хал этолмаса улар қонун хужжатларида белгиланган тартибда Хўжалик суди томонидан кўриб чиқилади.

# **ХVI. АЛОХИДА ШАРТЛАР.**

16.1. Мазкур шартнома имзолангандан кейин, мазкур шартномага тегишли бўлган томонлар ўртасидаги барча олдинги ёзма ва оғзаки битимлар, ёзишмалар, томонларнинг ўзаро келишувлари ўз кучини йўқотади.

16.2. «Пудратчи» қурилиш объектига ёки унинг алохида қисмларига тегишли иш хужжатларини «Буюртмачи»нинг ёзма рухсатисиз, «Субпудратчи»лардан ташкари, бирон-бир учинчи томонга сотиш ёки бериш ҳуқуқига эга бўлмайди.

16.3. Мазкур шартномага киритиладиган барча ўзгартириш ва қўшимчалар, агар улар ёзма шаклда расмийлаштирилган ва томонлар уларни имзолашган бўлса, ҳақиқий ҳисобланади.

16.4. «Буюртмачи» билан «Пудратчи» ўртасидаги мазкур шартномадан келиб чиқмайдиган янги мажбуриятлар пайдо бўлишига олиб келадиган ҳар қандай ахдлашувни томонлар мазкур шартномага қўшимчалар ёки ўзгартиришлар шаклида ёзма равишда тасдиқлаши керак.

16.5. «Пудратчи» «Буюртмачи»га молиялаштиришни очиш учун Таваккалчилик суғуртаси шартномаси ва полисини, «Давархитектқурилиш назорат» инспекциянинг қурилиш-монтаж ва таъмирлаш ишларини бажариш учун бериладиган рухсатномасини мазкур шартнома имзолангандан кейин беш кун мабойнида тақдим қилмай кечиктирса, «Буюртмачи» молиялаштиришни очишни ва аванс беришни кечиктиради.

16.6. Агар «Пудратчи» шартнома бўйича ишлар якунлангандан кейин қурилиш майдонида ўзига тегишли мол-мулкни қолдирса, у ҳолда «Буюртмачи» «Пудратчи» қурилиш майдонини озод қилиш санасигача бажарилган ишлар учун унга хақ тўлашни кечиктиришга хаклидир.

16.7. Мазкур шартнома бил хил юридик кучга эга бўлган 3 нусхада тузилади.

**ХVII. ТОМОНЛАРНИНГ БАНК РЕКВИЗИТЛАРИ ВА ЮРИДИК МАНЗИЛЛАРИ.**

|  |  |
| --- | --- |
| **БУЮРТМАЧИ:****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **ПУДРАТЧИ:****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |